Diari Oficial de la Generalitat Valenciana


Sumari del DOGV 7222, del 26-02-2014 (2014/1524)

RESOLUCIÓ de 7 de febrer de 2014, de la Conselleria de Presidència i Agricultura, Pesca, Alimentació i Aigua, per la qual s'aprova la constitució de l'agrupació dels ajuntaments de Xaló, Parcent i Bolulla i l'EATIM la Llosa de Camatxo, per al sosteniment en comú del lloc de secretaria.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7222

Data del DOGV
:   26-02-2014

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2014/1524


Data del document
:   07-02-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Correcció d'errades

 Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 7 de febrer de 2014, de la Conselleria de Presidència i Agricultura, Pesca, Alimentació i Aigua, per la qual s'aprova la constitució de l'agrupació dels ajuntaments de Xaló, Parcent i Bolulla i l'EATIM la Llosa de Camatxo, per al sosteniment en comú del lloc de secretaria.  
 [2014/1524]  
Els ajuntaments de Xaló, Parcent i Bolulla, així com l'EATIM la Llosa de Camatxo, per mitjà d'acords plenaris adoptats en sessions celebrades el 24 de juliol de 2013 (Ajuntament de Xaló), el 29 de juliol i el 9 de desembre de 2013 (Ajuntament de Parcent), el 6 d'agost i el 10 de desembre de 2013 (Ajuntament de Bolulla), el 2 d'agost i el 13 de desembre de 2013 (EATIM la Llosa de Camatxo), van acordar, amb un informe previ de la secretaria, amb el vot favorable de la majoria absoluta del nombre legal de membres de les corporacions, constituir una agrupació per al sosteniment en comú del lloc de secretaria i sol·licitar la classificació del lloc resultant com a secretaria de classe tercera.  
  
En les mateixes sessions plenàries es van aprovar els estatuts pels quals s'ha de regir l'agrupació.  
Els llocs de secretaria dels ajuntaments de Parcent i Bolulla i el de l'EATIM la Llosa de Camatxo actualment es troben vacants, mentres que el de Xaló està ocupat amb caràcter definitiu pel funcionari d'administració local amb habilitació de caràcter nacional Iván Pérez Jordá, que ha sigut designat per a l'exercici del lloc de treball de secretaria de l'agrupació, el qual, segons consta en l'expedient, ha manifestat la seua conformitat.  
Sotmesos els acords a audiència de l'interessat i informació pública per mitjà d'anuncis en el Butlletí Oficial de la Província d'Alacant de 14 d'agost de 2013 i de 20 de gener de 2014, número 154 i 12, respectivament, per espai de 30 dies, no s'han produït reclamacions, segons s'acredita en l'expedient.  
En virtut d'això, i fent ús de les competències atribuïdes per l'article 164.2 de la Llei 8/2010, de 23 de juny, i l'article 10 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, resolc:  
  
Primer  
Aprovar la constitució d'una agrupació constituïda pels ajuntaments de Xaló, Parcent i Bolulla i l'EATIM la Llosa de Camatxo, per al sosteniment en comú del lloc de secretaria.  
  
Segon  
Classificar el lloc de treball resultant de l'agrupació com a secretaria de classe tercera, reservat a funcionaris d'administració local amb habilitació de caràcter nacional que pertanyen a la subescala de secretaria intervenció, i adscriure'l amb caràcter definitiu al funcionari d'administració local amb habilitació de caràcter nacional Iván Pérez Jordá.  
  
  
Contra esta resolució, que posa fi a la via administrativa, de conformitat amb el que establix l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els interessats podran interposar els recursos següents:  
a) Directament recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats a partir de l'endemà de la seua publicació en el Diari Oficial de la Comunitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
b) Potestativament, recurs de reposició davant del mateix òrgan que ha dictat l'acte, en el termini d'un mes comptador des de l'endemà de la seua publicació en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que l'interessat siga una administració pública no es pot interposar recurs en via administrativa, i això sense perjuí de la possibilitat d'efectuar el requeriment a què es referix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Comunitat Valenciana.  
  
Tot això sense perjuí que els interessats puguen exercitar qualsevol altra via que consideren oportuna.  
  
València, 7 de febrer de 2014.- El conseller de Presidència i Agricultura, Pesca, Alimentació i Aigua: José Císcar Bolufer.